ועדת החוקה, חוק ומשפט, כנסת 15, פרוטוקול מספר 255, 2001-01-01 11:50

אמנון רובינשטיין: אנחנו עוברים להעצת חוק לתיקון דיני הראיות (הגנת ילדים) (תיקון מס' 8) (הרחבת תחולה והכשרת ראיות), התשס"א-2000.

שאול יהלום: אדוני היושב-ראש, מאז שביקשתי רביזיה התקשרו אלי שני גורמים.

שאול יהלום: התקשרה אלי גברת קרפ, והעבירה את עמדת משרד המשפטים, והתקשר אלי מנחם וקשל והסביר לי שעדיין משרד העבודה והרווחה לא יכול לעסוק בצורה רחבה בעניין, ולכן אני מציע כאן הצעת פשרה מאוד מצומצמת.

שאול יהלום: אם מקבלים את הפשרה, אני, כמובן, מוותר על הרביזיה.

שאול יהלום: הפשרה שאני מציע היא להוסיף לכל מה שסוכם, שחוקרי ילדים יחקרו קטינים שהיו עדים או קורבנות לעבירות של חבלה חמורה עד גיל 12, בעבירות רצח, ניסיון לרצח והריגה, גם אם זה לא בתוך המשפחה, עד גיל 12.

שאול יהלום: אני מציע שתחולת החוק תהיה לעוד שנה.

שאול יהלום: היום קיבלו ילדים חוקרי ילדים רק אם זה בתוך המשפחה, ומחר ילד רואה רצח של שכן, אז עד גיל 12 לא חוקר ילדים יחקור אותו?

שאול יהלום: זו תוספת מאוד מצומצמת, וזה הגיוני.

סוזי בן-ברוך: בחבלה חמורה בכלל ולא בתוך המשפחה?

שאול יהלום: כן, עד גיל 12, לא עד גיל 14.

יהודית קרפ: ההבדל בין 12 ל-14 הוא לא הבדל משמעותי.

שאול יהלום: זה הבדל משמעותי מאוד.

שאול יהלום: 12 זה כבר גיל האחריות הפלילית.

אמנון רובינשטיין: אתה מוכן להוריד את זה ל-10?

שאול יהלום: את העניין של חבלה חמורה בלבד.

אמנון רובינשטיין: שאול יהלום מוכן להוריד רק את החבלה החמורה לגיל 10.

סוזי בן-ברוך: אתה מוכן שוב לחזור על ההצעה שלך.

שאול יהלום: עבירות של חבלה חמורה עד גיל 12, יש הצעה של היושב-ראש עד גיל 10.

שאול יהלום: בעבירות של רצח, ניסיון לרצח והריגה, גם אם זה לא בתוך המשפחה, וגם זה עד גיל 12, לא עד גיל 14.

אמנון רובינשטיין: עד גיל 10.

שאול יהלום: רצח, ניסיון לרצח והריגה, עד גיל 12.

אמנון רובינשטיין: תגובת משרד המשפטים והמשרד לביטחון פנים בקצרה.

יהודית קרפ: נשמע גם את הסניגוריה.

יהודית קרפ: יש פה שינוי מהותי ביותר בזכויות נאשמים.

אמנון רובינשטיין: יש כאן בקשה לרביזיה, ואני משנה חוק קיים.

שאול יהלום: בתוך המשפחה זה לא נאשמים?

אמנון רובינשטיין: לשכת עורכי הדין והסניגוריה הציבורית התנגדו גם לזה.

אמנון רובינשטיין: רבותי, אני מבקש שנעשה הפסקה של חמש דקות להתייעצות בין משרד המשפטים, המשרד לביטחון פנים וחבר הכנסת יהלום.

אמנון רובינשטיין: רבותי, אני פותח את הישיבה בנושא הרביזיה.

אמנון רובינשטיין: מי בעד הבקשה לרביזיה של חבר הכנסת יהלום?

אמנון רובינשטיין: מי נגד?

אמנון רובינשטיין: בעד הרביזיה -3 נגד - 1 הרביזיה נתקבלה.

אמנון רובינשטיין: הוחלט על רביזיה.

אמנון רובינשטיין: המשמעות היא שכעת הוא רשאי להציע הצעה לתיקון.

אמנון רובינשטיין: אני הצעתי אז שלא יהיה תיקון לחוק, אלא שתהיה הסתייגות של שר המשפטים, נציגי הממשלה לא קיבלו את זה, וכעת יש בקשה לרביזיה ויש רוב לרביזיה, ויהיה גם רוב לקבלת התיקון של שאול יהלום.

שאול יהלום: רק אם הם מקבלים את הפשרה, אם לא, אז אני מבקש דיון על כל הרשימה.

שאול יהלום: אני מציע שתקבלו את הפשרה המצומצמת הזאת.

אמנון רובינשטיין: תנסח את הצעת הפשרה שלך.

שאול יהלום: הצעת הפשרה שלי אומרת שבעוד שנה מיום הפרסום ייושם החוק, כדי לתת למשרד העבודה והרווחה את כל הזמן להיערך.

שאול יהלום: בעבירות רצח, ניסיון לרצח והריגה, גם אם זה לא בתוך המשפחה, עד גיל 12, כי זה גיל האחריות הפלילית.

אמנון רובינשטיין: אומר ד"ר קדמן שצריך להיות גיל אחיד לכולם.

שאול יהלום: למעשה גם גיל 14 היה צריך להיות גיל 12, עזוב.

שאול יהלום: בעבירות של חבלה חמורה בתוך המשפחה בלבד, עד גיל 12.

אמנון רובינשטיין: מי בעד ההצעה לתיקון?

אמנון רובינשטיין: בעד התיקון של שאול יהלום - 3 התיקון של שאול יהלום להצעת חוק לתיקון דיני הראיות (הגנת ילדים) (תיקון מס' 8) (הרחבת תחולה והכשרת ראיות), התשס"א-2000 אושר.

אמנון רובינשטיין: תחולה בעוד שנה.

יהודית קרפ: לעניין ניסיון לרצח, הריגה וכן הלאה קיבלנו שנה וחצי.

אמנון רובינשטיין: קיבלנו 18 חודש, אז זה יהיה גם כאן.

שאול יהלום: בסדר.

אמנון רובינשטיין: הצעת התיקון התקבלה.